Alhamdulillah, Allah loen pujoe
Sit Tuhan sidroe, Yang that kuasa
Yang peutroen rahmat, nikmat u bumoe
Akan geutanyoe, Dum manusia
Qadha ngoen kada, bak Tuhan Sidroe
Tugas geutanyoe, Geuyue usaha
Tugas Iktiyeu, nibak geutanyoe
Putusan bak Po, geubri ngoen Hana
Seulawuet saleum, teuma lom dudoe
Hana sit tuwoe , Rasul Mustafa
Pang umat, ban sigoem nanggroe
Nabi geutanyoe, Khatam Ambiya
Keuluarga ngoen sahbat, Bandum Sinaroe
Beureukat sinoe, Bandum Ulama
Beureukat Syuhada, Pembela nanggroe
Yang leupah woe, u Alam baqa
Samboet saleum lon, Kawoem sinaroe
Agam ngoen binoe, Tuha ngoen Muda
Hajat ulon bri, kupi ngoen tumpoe
Hajat lon meuproe, seujarah bangsa
Yang peugoet tape, juet beurangkasoe
Yang peugoet ragoe, susah tamita
Meunyoe duek wali, juet sigam panjoe
Yang peugoet nanggroe, han pat tamita
Astaufirullah, lidah meucawoe
Karoeh lon meuproe, hoe laen haba
Daud Beureueh, ngoen Hasan Tiro
Kisah tapuwoe, bak asai mula
Yoeh jendral Yasin, Beureueh geuyue woe
Meumacam bagoe, janji seutia
Tanpa ajudan, sit yasin sidroe
Geujemput keudroe, keudeh lam rimba
Nibak masanyan, Ujuen lam nanggroe
Kilat pih sesoe, geulatue Raya
Dalam supoet klam, yasin jak sidroe
Hana geupakoe, Rimueng ngoen Singa
Sinan keuh teubit, Narit Sikatoe
Sampoe an jinoe, Kajuet keu Maja
Penulis: Zakir Muzakir
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn